પાઠ 11
યાએલ સીસરાને મારી નાખે છે
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 3: ઈશ્વર દ્વારા વિજય
	હેતુ
	બાળકોને બતાવવું કે જેઓ ઈશ્વરની સેવા કરે છે તેઓ દેખાય છે તેના કરતાં વધુ બળવાન છે, કારણ કે ઈશ્વર તેમના દ્વારા સામર્થ્યથી કામ કરે છે.

	શાસ્ત્રવાંચન
	ન્યાયાધીશો 4:17-24

	મુખપાઠ કલમ
	ગલાતીઓ 6:7
છેતરાશો નહિ: ઈશ્વરની મશ્કરી થતી નથી. માણસ જે વાવે છે તે જ લણે છે.



પાઠની રજૂઆત
શરૂઆત
જ્યારે ખેડૂત પોતાના ખેતરમાં બી વાવવા માગે છે ત્યારે તે મળે તેટલું સૌથી સારું બી ખરીદે છે. તે જાણે છે કે સારું બી સારો પાક આપશે, જ્યારે નબળું બી ઘણો ઓછો પાક આપશે અથવા કંઈ નહિ.
પાઠના મુખ્ય મુદ્દાઓ
	1.બી વિશે જે સાચું છે તે આપણા જીવનમાં પણ સાચું છે. આપણા વર્તનની અસર આપણા સ્વાસ્થ્ય અને શક્તિ પર તેમજ આપણે કેવી રીતે મરીએ છીએ તેના પર પડી શકે છે. સીસરા ક્રૂર કનાની કુળના સૈન્યનો આગેવાન હતો જે ઈશ્વરની સેવા કરતું ન હતું. ઇઝરાયલીઓ યુદ્ધ જીતવાના છે એમ તેણે જોયું ત્યારે તેણે પોતાના માણસોને છોડી દીધા અને ભાગી જવાનો પ્રયત્ન કર્યો (4:15-16). ચિત્ર 10 બતાવો. ચિત્રનો ઉલ્લેખ કરીને પાઠ 10નું ટૂંકમાં પુનરાવર્તન કરો.
	2.સીસરા યાએલ નામની સ્ત્રીના તંબુમાં ભાગી ગયો. તેને લાગ્યું કે ત્યાં તે સલામત રહેશે, કારણ કે તે ઇઝરાયલી ન હતી અને તેનું કુળ સીસરાના કુળનું મિત્ર હતું. યાએલે તેનું સ્વાગત કર્યું, તેને પીવા દૂધ આપ્યું અને ઓછાડથી ઢાંકી દીધો. સીસરાને લાગ્યું કે તે સલામત રીતે છુપાયેલો છે અને તે ઊંઘી ગયો (4:17-19).
	3.સીસરા ગાઢ ઊંઘમાં હતો ત્યારે યાએલે તંબુના ખીલાથી તેને મારી નાખ્યો (4:21).
	4.ઇઝરાયલી સૈનિકોનો આગેવાન બારાક સીસરાને શોધતો આવ્યો ત્યારે યાએલે તેને બતાવ્યું કે શત્રુનો સેનાપતિ મરી ગયો છે (4:22).
વાર્તા પ્રત્યે આપણો પ્રતિભાવ
સીસરા, જે ભયંકર અને બળવાન સૈન્યનો માનનીય સેનાપતિ હતો, તે શસ્ત્ર વિનાની સ્ત્રીના હાથે મરણ પામ્યો. ઈશ્વરે આપણને તેમની આરાધના કરવા બનાવ્યા છે. સાચા સન્માન અને સાચા જીવનનો એ જ એકમાત્ર માર્ગ છે.
મુખપાઠ કલમ દૃઢ કરાવો

